Турция / Re: Одрин\n« Последна публикация от veleclaptor - Януари 04, 2019, 14:10:24 »\nТази страница ще включва атракции и кампании за Одрин.абсолютно полезно.\nВашите снимки - станете наш фоторепортер / Re: Одрин\n« Последна публикация от veleclaptor - Януари 04, 2019, 14:09:35 »\nКамбоджа / И полет – този път до Кралство Камбоджа\n« Последна публикация от diana_m - Декември 28, 2018, 14:51:40 »\nПродължение от част I - пътепис от Виетнам\nОт днес в приключението Индокитай се включва активно и Кралство Камбоджа.\nЕстествено с лотоси, усмихнати личица, бира Ангкор, пържени вкусотии като жабки, ларви, паяци и други подобни неустоимо "привлекателни" гурмета. И масажи, които не само са много яки, но и става голяма веселба.\nТрудно ми е да разказвам за Камбоджа. Толкова емоция, толкова пресивно въздействаща красота, а толкова малко думи.\nТочно, когато пиша тези редове ми звънна телефонът. Една жена иска да я посъветвам къде да пътува. Как къде – Виетнам и Камбоджа, казвам аз. „Ама Камбоджа ми звучи много страшно” отговаря жената. А какво знаете за Виетнам, за Камбоджа, за Мианмар? Защо според вас те се наричат перлите на Индокитай? Не трябва ли да се имформираме повече, преди да предпиемем пътешествие?\nА пътешествие до Камбоджа, не е просто пътешествие - НЕ трябва да се квалифицира като такова. Това е пътешествие до друга възхитителна и причудлива планета – в буквален смисъл!\nВ миналото Ангкор е бил столица на Кхмерската империя. От 9-и до 13-и век империята се е разпростирала от Виетнам до Бенгалския залив и е била една от водещите сили в Азия. Хипотезите относно причините за изчезването на Кхмерската империя обаче сe разминават. Това, което се знае със сигурност, е че около 15-и век районът на Ангкор остава пуст. Чудесата му са в неизвестност за външния свят до 1860г., когато по случайност французинът Анри Муо се натъква на това скрито в обятията на джунглата съкровище. Един съвършено конструиран и построен свят с необяснима за времето си технология, съобразен с геомагнитните, физически, космически, математически науки, технология, недостижима дори за съвременните архитекти. Думите не стигат да се опише мащабността на Ангкор Ват. За строежа са използвани 5 милиона каменни блока с тегло между 2 и 10 тона, докарани от кариери на десетки километра от това място, а богато инкрустираните с барелефи стени с дължина над 1.2 км и включват над 11 000 фигури- гледка прехвърляща човешкото въображение. С много тъга камбоджанския гид ни показва обезглавените и осъкатени статуи на Буда, чиито части са отнесени от китайците за продан на колекционери по време на режима на червените кхмери на Пол Пот и Иънг Сари. Благодарение на Англия, която откупува от антиквари 3 статуи на Буда срещи 3.5 милиона долара, днес те отново са в храма. Монаси в оранжево изкачат пред погледа от някой коридор и потъват в друг. Колко са красиви на фона на сивите, позеленели от времето стени на Ангкор Ват!\nОкеан от история, традиции, природа и архитектура бе погълнала съзнанието и чувствата ни. Езерото с лотосите, в което се отразява с величествена строгост храмът; сергията на безръкия художник, от който си закупих картина- рисунка на храма, поднесена ми от неговото красиво 2-3 годишно момиченце (вече е в офиса); гривната-амулет от червен конец, която ми върза на ръката будистка на достолепна възраст; пъстрите хора от цял свят; компасът, който доказва съвършенството на гения на древните архитекти; луната, която знае точно къде да застане по време на пролетно и есенно равноденствие, като очертава сакрален ореол около храма; 360 годишната черница застинала в силна прегръдка с руините, (познати ни от филма с Анджелина Джоли), а тази прегръдка е завинаги, защото отпусне ли я вековното дърво храмът ще рухне; целувката, която ми подари Буда в този ден, един от 200-те усмихнати Буди в храма Байон. Запазен е и най-големият плувен басей в света, от древността, 700х400м от 1181г. на крал Джайвараман (името му означава Бог на победата, двете му законни жени – Джаджа деви и Индра деви и 1000-те му наложници (започва да ми се вижда малък този басейн....)\nПосетителите на Ангкор Ват и Ангкор Том наброяват до над 2 милиона годишно, а обектът е под защитата на Юнеско като световно наследство и едно от чудесата на света.\nНа сутринта бяхме готови (с нежелание) за път към аерогарата – посока България. Спряхме за половин час до едно крайпътно „заведение”, състоящо се от маса с мушама и тухла-огнище, върху която в очукан тиган една сръчна камбоджанка приготвяше местните гурмета – препържени жабки, бръмбари, ларви, тарантули. Вкуснооо! Така поне каза нашият камбоджански гид:) Тайната за оцеляване на азиатците - яде се всичко, което лети, пълзи, плува и ходи. И още една кратка спирка в много симпатична фабрика за коприна - за последни покупки за спомен и фреш от ананас.\nЛетище, полет, завръщане, две седмици незабравами емоции! Въпреки, че не обичам клишето "незабравими", те наистина са такива.\nКакто обичам да казвам - диамантите са завинаги, но завинаги не е за всеки! Искрено желая на всеки, чиято душа е жадна за пътешествия - пътувайте, пътувайте до близката река, планина, село, но пътувайте! Това дава смисъл на тялото и мотивация на духа да се чувства в кондиция и вечна младост.\nМечтата е първата и най-важна стъпка към едно осъществено пътуване!\n“Правиш или не правиш. Опитвам се - няма!"\nВиетнам / Пътепис Виетнам\n« Последна публикация от diana_m - Декември 28, 2018, 13:52:55 »\nВсеки пътешественик в същност е човек със свои емоции, усет за ситуация, реакция – с ум или с душа. За това едно и също пътешествие, изживяно от група хора, ще бъде пресъздадено по различен начин. Аз съм от тези, които заобикалят фактите, сухата статистика – за това си има Wikipedia, но запазвам в сърцето си всеки детайл, който ме е докоснал. Мисля, че това се получи с цялата ни група с усмихнати и изключително приятни хора – всеки тръгнал със своята нагласа за Виетнам. Забравихме за нагласите вмомента, в който се потопихме в ефирната енергия на перлите на Индокитай.\nДиана Маринова, октомври-ноември 2018г.\nОт къде започва едно пътешествие във ВИЕТНАМ?\nСтолицата Ханой, където, за да си в тон с времето трябва да пообиколиш старите квартали с рикша – така хем не се налага да изпиташ стрес от нашествието на моторите, хем може спокойно да вдигнеш поглед и да се любуваш на елегантните сгради във френски колониален стил.\nВсе още, предимно само тук, на север, може да се видят толкова много прекрасни, елегантни, грациозни, красиви жени с типичната виетнамска носия - ао дай. Край теб се занизват като пъстър гердан рикши и много бутани с ръце каручки или колела с красиво подредени свежи цветя, екзотични плодове и дори домакински принадлежности и украси за дома.. Тук моторчето е свято нещо. Имам чувството, че моторчетата тук са специална серия – могат да носят като мравката тегло и обем в пъти повече от собственото си, включително и цялото семейство – мъж, жена, две-три деца, накачени с гръб, с лице и въобще в някакъв странен пъзел. Ханой – близо 9 милионен град с близо 7 милиона скутерчета. Виетнам е втората в света страна по брой на моторчета след Индонезия.\nИ ето ни в буса към Халонг бей – номиниран за едно от седемте нови природни чудеса в света. Има защо – заливът се отличава с богато биоразнообразие, а сюрреалистичната природа е била декор на множество филми - „Индокитай” с Катрин Деньов, „Винаги ще има утре - Джеймс Бонд” с Пиърс Броснън, ”Островът на черепа” със Самуел Джаксън, „Пан” с Хю Джакмън..... Била съм много пъти из заливите на Халонг, но не спирам да се удивявам, да попивам ненатрапчивата красота и хармония от това магнетично място. Обичайната процедура – качване на кораба, бързи снимки наоколо, инструктаж за предстоящата обиколка с лодка около островчетата. А, ние се превърнахме в участници във "филма" наречен „удивителните места по нашата планета”.\nТръгвайки от България имахме една идея – всеки да носи народна носия, блуза с българска шевица, с която да си направим снимка в залива на Дракона. Колко приятна, до напираща в гърдите гордост беше изненадата, че всички се бяха постарали да вземат по една българска блуза с шевица, а някои и цели носии. Снимахме се малко преди залез. Много, много истински и красив момент. В този момент се получи и спонтанната спойка на групата, почувствахме се благодарни и щастливи, че точно ние, че точно на това място сме първите, които ще слеем красотата на българската шевица, втъкала мистика и легенди за нашите земи с легендата за Дракона-майка, слязла от Рая с малките си дракончета, за да помогне на виетнамските хора да спрат набезите на нашествениците. Обичам красивите легенди, обичам красивите места. Казват, че Бог е там, където има красота, ако е така - Бог определено е тук!\nЛодките минават покрай плаващи рибарски къщички, на понтони, които изглеждат спретнати, с веранди, на които са опънати безброй рибарски мрежи и задължително едно или две кучета, готови да отблъснат некакени гости. Късно вечерта имахме и жалки опити за нощен лов на калмари, които с бамбукови пръчки и кукички без стръв трябваше да наловим. Хора от екипажа, кротко пушейки от широки бамбукови тръби(какво ли беше това, което пушеха ) през цялото време ни наблюдаваха с твърде широка усмивка, което леко ме навежда на мисълта, че са били наясно, че калмари няма да хванем, но какво пък – нека се забавляваме.\nНяма как да пропуснем и визитата в мидената ферма, където видяхме как се зараждат прекрасните перли. Жените, които обработват мидите не спирaха своята работа, докато надничахме любопитно в ръцете им. Понякога се питам – едно не дотам красиво действие – имплантиране на камъче –дразнител, как може да роди след няколко години такова съвършенство, като перлите – бели, розови, черни, кремави. Следва мигът, за който копнее всяка жена – търговската зала и всеки отнася със себе си перла – за спомен от Залива на Дракона- Халонг.\nВидяхме и гробницата на последния и силно недолюбван крал Каи Дин, който за да си спретне силно впечатляващ дом за отвъдното е увеличил данъците на населението и почти е пресушил държавната хазна. Пръснатите, тогава от амбиция средства, днес пълнят бюджета на Виетнам, защото хиляди туристи са привлечени от възможността да разгледат като нас този пищно инкрустиран и много красиво разположен с великолепна гледка мавзолей. В автобуса, благодарение на нашия гид, който се оказа талантлив певец, разучихме - песничката „Виетнам-Хо Ши Мин”. Сега е времето да спомена, че тази песничка е добре да се пее в Северен Виетнам – там всички ще я пеят с вас, но не така стои въпросът с Южен Виетнам, където искахме да покажем с гордост, че знаем виетнамска патриотична песничка и запявахме дружно- е, не намирахме подкрепата в хоровото ни изпълнение от южняците. И така пеейки „Виетнам – Хо Ши Мин” пътуваме на юг.\nКратка спирка в малка фабрика за изработка на мраморни изделия.\nЗнаете ли как се изработват мраморните статуи, някои с големина много по-голяма от човешки ръст, от цели мраморни блокове? Трудно, много трудно. А и не всеки има право да изработва статуи, които имат сакрален смисъл. Условието е: да си будист, да работиш с чисти мисли, посветени на божествените закони, да не правиш секс, докато завършиш творението. На кой му се правят статуи? Само няколко месеца отнемат.\nДананг – един модерен град по средата на модерното и колониалното, плажовете който са номирани за едни от най-красивите в света (според класация на Форбс). Модерното летище на града, обслужващо хиляди жадни за красота туристи от цял свят, в миналото е било секретна авиобаза, служеща на американците в недалечната позорна война, за която ни напомнят много емблематични филми -„Апокалипсис сега”, „Взвод”, „Коса”, „Добро утро Виетнам”.\nВ Дананг видяхме мостът на Златния дракон, дълъг 666м символ на стремителния икономически растеж на страната. Близо до историческия музей има малка квартална пагода. Красива, както всички пагоди, с богата каменна и дървена украса, позлата, огромна статуя на майката на Буда и, както във всички хранове – централно място има символът на слънцето - свастиката с пречупения кръст, която за съжаление все още повечето хора припознават като символ от друго недалечно минало. Не ги бъркайте – нямат нищо общо, това обяснявам всеки път, но винаги се намира някой, който да ме упрекне, че показвам такива неща. Ама моля – информирайте се. Свастиката е символ от векове и единственото, с което трябва да се свързва е слънцето, светлината, безкрайността!\nЕ, отскочихме за няколко дни след едночасов полет и до На Чанг, островът- Перла на Виетнам, до който се добрахме по най-дългия надморски лифт в света (поне до скоро е държал този рекорд). Какво ни предложи ривиерата на Южнокитайското море – 6 км бели пясъчни плажове, пъстроцветни живописни рифове, където няколко гмуркача от групата, ни зарадваха с "находките си" - корали и морски звезди(които върнахме в морето). Рибарско селище с няколко ресторанта, аквариум, плажче и масаж на крачетата. Дори намерихме и няколко часа време за прочутите кални бани и природните горещи извори. Точно нас, българите ли, които сме специалисти по кални бани (не в буквален смисъл), няма кой, как и с какво да ни вземе акъла. Дори с много красивия и чаровен комплекс - спа на открито. Първо гореща вана с кал, после басейн с естествена минерална вода. Под строй. Всеки ден може да бъде усмихнат, ако му подариш пръв своята усмивка.\nНо първо, преди да се качим на лодките се разходихме из овощната градина на крайречно рибарско селище. Овощна градина от пумело, джак фрут, ананаси, нони, кокоси, банани, хибискуси, жасмин. Градините на Меконг, реката-майка, която се ражда в Тибет, минава през Китай, Мианмар, Лаос, Камбоджа, Тайланд, с последна спирка Южен Виетнам. Над 4000 км пътешествие през 6 страни.\nПихме зелен чай, поднесен с пчелно млечице и прополис, добит в селището, видяхме как се приготвят сладки от кокос, по-смелите си метнаха на врата за снимка един няколко метров питон- домашен любимец, попяха ни самодейни певци и певици – от рибарското селище, почерпиха ни отново с плодове и чай от джинджифил, хапнахме и пържена риба в близост до моста на маймуните, където ако силно те напира да се жениш трябва да минеш с колелото си на гърба.\nЗа какво са кръстопътищата? За да се кръстосат пътищата - на нашата група и група виетнамски католици, с бели шапки и китарист, на която се натъкнахме разхождайки се из градината. Спонтанната ни среща бе придружена от много смях и музикален поздрав от виетнамската братска група. Защото знаем, че щастливите хора са добри:) Решихме учтиво да отговорим на братския поздрав с единствената песен, която разучихме от гида ни в Ханой – познатата „Виетнам – Хо Ши Мин” - eто, това имах предвид, когато по-горе казах, че трябва да се пее само на север – тук само мълчаливо ни изслушаха – с две думи не ни се получи.\nЖената- лодкарка, която с радост ми показва скромния си дом, в който с мъжа и, също лодкар, отглеждат 4 дечица. Най-силните и важни уроци получаваме, когато сме на път. Обикновено те са ни поднесени в картина, дума, реакция. Пътуването е вихър на всички сетива, торнадо, което отвява воала на всяка маска, заблуда, его. Уроците са ни поднесени по най-убедителният начин - собствено преживяване.\nКъм продължението - част II\nНа минерални бани / Re: Хисаря\n« Последна публикация от hisarq - Ноември 01, 2018, 17:25:38 »\nХисаря е невероятно място за почивка, отивам всяка година със семейството. Поне от София може да се стигна до някъде по магистралата през Плводив. Минералните бани са нещото, заради което си заслужава да посетите това място. Като цени са нормалните като за такъв тип курорт в България. Важно е всеки преди до посети някои от многото хотели в Хисаря да провери в Интернет за мнение. Като цяло е добре, подкрепяйте българското и почивайте тук\nНа море / Re: Бургас\n« Последна публикация от Mish - Октомври 24, 2018, 10:32:33 »\nАрхелоогията на Аква Калиде вече е експонирана и също е градска забележителност\nСАЩ / Re: Ню Йорк\n« Последна публикация от Петър - Май 11, 2018, 15:45:25 »\nФранция / Re: Париж\n« Последна публикация от iva.kaneva - Януари 28, 2018, 14:22:52 »\nИхаа първият пост е доста подробен относно престоят там и забележителностите. Аз бях юли месец и беше страхотно време, нито голяма жега, нито студено. Взехме си една книжка "Пеша из Париж" и се водихме по нея, защото беше разделена на различни райони и всичко беше много добре описано. За жалост за намиране на хотел или квартира не мога да ти дам съвет защото спахме при една приятелка, но като цяло както във всеки голям град центърът е скъп район, но дори да вземеш квартира по-далеч метрото и РЕР са през няколко минутки и са бързи. Карти за градския транспорт си вземи от някоя голяма станция, там има едни лилави, но ми излезна от акъла как се казват и са 25 евро за една седмица за цялата градска и РЕР, а РЕР ти трябва до Дисниленд, Версай и също така тази карта важи за автобусите, които са до летището. Хората са любезни и като попиташ за тези карти ще ти кажат - трябва ти само снимка за тях и да си платиш самата пластика, която не беше скъпа. Някои от билетите си взехме предварително - за Дисниленд, за Айфеловата кула, за Триумфалната арка и така спестяваш чакане, а в Дисниленд и доста пари, защото на място са доста по-скъпи. Относно самолетните билети, ние бяхме в голяма дилема. Нискотарифните Уиз еър, казат на летище Буве, което е на 80км от Париж, да има автобус до центъра на града, но доста повече време пътуваш и като сложим малкото багаж, който може да вземеш и малко се отказахме от тях. Почакахме малко оферти в сайта на https://www.air.bg/bg , но за жалост месец по-рано е била промоцията на Париж, но дори без намаление разликата между Уиз еър и БГ аър беше 200 лева, като в билета от Уиз еър сложих един куфар защото за една седмица двама души не могат с по един ръчен багаж. Най-добре следи офертите всеки ден и ще изскочи нещо. А и забравих ... ако ще ходите на шопинг терапия на избягвайте Шанзе Лизе както пратя много хора, освен, че има магазини, които са много красиви и скъпи има и нормални магазини с доста големи намаления. Молът, в който ние бяхме е Четири Сезона - Quatre Temps (може да има грешка в написаното на френски) там имаше страхотми магазини и страхотни цени и си взехме доста неща. На спирката преди Дисниленд също има един голям Оутлет, но той е за Луи Вютон, Лакост, Армани и от този клас магазини и за нас колкото и да бяха намалени пак бяха доста скъпи. Надявам се да съм помогнала с нещичко, ако имаш нужда от съвет ще се радвам да ми пишеш тук или на лични ще ти кажа всичко, което знам, защото с голямо удоволствие организирахме цялата екскурзия и проучихме всичко доста подробно\nНа планина / Re: Рибарица\n« Последна публикация от iva.kaneva - Януари 27, 2018, 21:57:28 »\nВсеки, който посети Рибарица, нека се спре и в гр. Тетевен, който е на 10-12км от Рибарица. Има страхотен музей, страхотен център, водопади... Да, пристрастна съм, моята майка е от там и там ми е минало детството. Няма да съжалявате, ако отделите няколко часа\n« Последна публикация от Boyko Mitev - Януари 27, 2018, 21:45:02 »\nЗдравейте, смятам, че съм уцелил най-точното място за няколко въпроса свързани с екскурзия до Париж.\nС моята приятелка искаме да отидем за една седмица в този прекрасен град. Дали може да ми помогнете с някой съвети...интересни места за посещение, полети, най-подходящо време за екскурзия, абе всичко, което мислите, че ще ни е от полза?


Новини - Как да изградим силен личен бранд - KARIERI.bg\nНеобходимо е да имаме ясна цел, дългосрочна визия и приложима стратегия\nКариери | 06 Авг 2019, 11:10 6219 прочитания, 0 коментара\nСтатията е създадена с помощта на HRS, водещи специалисти в HR индустрията и участници на Кариерен Кошер 2019. За да получите съвети от HR специалисти и за да се запознаете с кариерните възможности в България, не пропускайте да се регистрирате за Кариерен Кошер – най-мащабното кариерно събитие за българи с опит и образование в чужбина.\nЛичният бранд е комбинация между всички наши качества и професионален опит, които стоят зад името ни. Той е имиджът, който ни отличава от останалите професионалисти в нашата област. Изграждането на личен бранд е основна стъпка за всеки, който иска да се отличи като професионалист и личност създавайки индивидуален имидж, свои послания и печелейки доверена аудитория. За да бъде постигнато това е нужно да имаме ясна цел на действията си, дългосрочна визия за резултатите и приложима стратегия спрямо нашия имидж.\nВземайки предвид факта, че живеем в ерата на светкавичното развитие на технологиите, за никого не е тайна, че онлайн пространството и в частност – социалните мрежи, са най-лесно достъпният начин да изградим свой силен личен бранд.\nТук идва първият фундаментален въпрос – каква е моята роля и защо е важно за мен да имам отличително присъствие в онлайн пространството?\nНай-често желанието за бизнес развитие и професионален имидж са факторите да започнем да взимаме под внимание какво съдържание генерираме сред мрежата си от контакти. За да се позиционираме като авторитетна личност със значимо мнение, от която широката публика да черпи информация, разбира се, е нужно нивото ни на познания в дадена сфера да бъде високо, както и да имаме доказана експертиза. Така в дългосрочен план можем да изградим име за себе си, което да работи в наша полза.\nБрандът е насочен към определена аудитория, затова нека отправим следващото питане към себе си - коя е моята аудитория и как да привлека интереса й?\nУспешният личен бранд е всъщност поддържане на интересен за онлайн потребителите имидж. Част от този процес е комуникацията с други хора в нашата област, които вече имат силно присъствие и са разпознаваеми. Взаимодействието с тях в социалните мрежи може да ни помогне да разширим мрежата си от контакти и да ни даде възможност да участваме в дискусии сред по-широка аудитория. Когато покажем, че сме отворени към въпроси и разискване на казуси, нивото на интерес и ангажираност към личния ни бранд се увеличава. Също така, можем да помогнем на други хора с подходящи насоки и препоръки.\nСлед като сме разяснили целта си и познаваме аудиторията си, идва време за стратегия, чрез която да комуникираме посланията си онлайн. Задавате си въпроса как да използвам пълноценно различните социални мрежи? Ще разгледаме три от основните и най-популярни канали за генериране на съдържание.\nFacebook профилът ни и съдържанието в него трябва да бъде съобразено с имиджа, който искаме да изградим. Това включва снимките, видеата, публикациите, както и списъка с приятелите ни. Споделянето на съдържание в наш собствен стил ще ни помогне да се разграничим от аудиторията и посланията ни ще бъдат разпознаваеми.\nПоследните проучвания показват, че LinkedIn е един от основните канали за подбор на персонал. За да бъдем забелязани и да установим взаимоотношения с влиятелни хора в своята индустрия, трябва да се уверим, че профилът ни е напълно завършен. Можем да започнем с добавяне на познати и колеги, както и профили на хора, които биха ни били потенциални партньори. Добре е да публикуваме препоръки от работодатели, както и да посочим работните си места с всички придобити умения и опит до този момент.\nДруг канал, на който си струва да обърнем внимание, е Instagram. За да бъде профилът ни привлекателен за аудиторията, можем да използваме популярни приложения за дизайн и да имаме отличителен вид на изображенията си. Добре е да използваме релевантни хаштагове, чрез които да ни откриват по-лесно, както и да споделяме линкове към нашия бизнес сайт.\nВ днешната технологична среда личният ни бранд до голяма степен се оформя от онлайн платформите за комуникация. След като определим за себе си какъв искаме да е имиджът ни в дългосрочен план можем да съставим план за тяхното стратегическо използване. Съдържанието, което генерираме там, следва да е съобразено както с целите и аудиторията ни, така и със спецификите на дадения канал за комуникация.\nбранд имидж Кариерен кошер


Есенциале форте (и Макс 600 мг). Как се ползва? Мнения, странични ефекти - Лекар.БГ\nПубликувано на 26.09.2016 от Марта Савова\t1 коментар\nПрепаратът есенциале форте и ползата му за черния дроб. Дозировки и режими на прием. Есенциале форте в медицината и в козметиката. Противопоказания и странични въздействия. Аналози\nЕсенциале форте е хепатопротектор, който се използва широко за лечение на различни чернодробни заболявания: хроничен хепатит, чернодробна цироза, алкохолна дистрофия. Есенциале форте съдейства за възстановяване на специфичните чернодробни клетки, увредени по някаква причина.\nПо принцип продуктът се възприема добре, но – макар и рядко – странични ефекти все пак има. Формата на приложение е капсули за вътрешен прием.\nПрепаратът есенциале форте блокира образуването на съединителна тъкан в черния дроб. Фосфолипидите, които са основен компонент на продукта, съдействат за възстановяване на структурата и функциите на чернодробните клетки Продължителният прием на есенциале форте води до нормализация на обмяната в чернодробните клетки.\nПероралният прием на продукта под формата на капсули е обичайният начин на приложение. Освен това са познати перорална фосфолипидна паста и разтвор за инжекционно въвеждане. Дозировката и продължителността на приема се определят от специалист в зависимост от диагнозата и пораженията на чернодробната тъкан.\nЧернодробната цироза представлява трансформация на хепатоцитите, т.е. чернодробните клетки. Вместо тях в тъканта на органа се появяват съединителни образувания. Причината за това може да бъде злоупотребата с алкохол, но не само. Понякога заболяването е последица от обменни нарушения или автоимунен процес. Обикновено в такива случаи се препоръчва прием два-три пъти дневно по две капсули; дозата е за възрастни и деца над 12 години. За да се прояви положителен резултат, е необходимо този прием да продължи два-три месеца. В края на първия месец схемата се променя и се пие само една капсула два-три пъти дневно като поддържаща терапия. На практика продължителността на приема може да бъде неограничена.\nКапсулите есенциале форте се гълтат цели по време на хранене, с вода.\nМакар формата разтвор за инжекционно въвеждане да не е популярна у нас, принципно е възможно прилагането и за същата пациентска група. Стандартните ампули с разтвор са по 5 мл и обикновено се правят една-две такива ампули на ден. Разтворът се въвежда бавно, венозно.\nХепатитът е инфекциозно заболяване, което има вирусен характер и няколко разновидности в зависимост от пътя на заразата. Без да навлизаме в подробности ще отбележим, че рискът да се разболеем е доста висок и че загриженият за здравето човек не бива да забравя за него. Предпазването става чрез спазване на стриктна хигиена, избягване на рискови контакти от всякакъв характер, ваксиниране, грижа за стабилността на имунната система. Ако проблемът с хепатита се неглижира, болестта може да засегне сериозно вътрешните органи и на първо място черния дроб. Опасните последици са цироза и чернодробен рак.\nС приема на есенциале форте в засегнатия от хепатит черен дроб се вливат готови фосфолипиди – вещества, които здравият черен дроб произвежда сам. Фосфолипидите директно повлияват отслабените чернодробни функции, като постепенно ги нормализират. Освен това те действат оздравително на хепатоцитите, заздравяват клетъчните мембрани и помагат за възстановяването на функциите им.\nПри омазняване на черния дроб\nЕсенциале форте е ефективен хепатопротектор\nПродуктът есенциале форте има положителна роля и при терапиите на черен дроб, засегнат от стеатоза или омазняване. Продуктът регулира метаболизма та липиди и протеини, като транспортира неутралните мазнини и холестерина към мястото на окисляването. Така се обяснява нормализиращото въздействие върху метаболизма на мазнини и белтъчини. Това въздействие не може да се разглежда от паралелно протичащата дезинтоксикационна функция на черния дроб. Продуктът балансира фосфолипидно зависимите ензимни системи, оздравява хепатоцитите и по този начин черният дроб възстановява кондицията си и се опазва от появата на съединителни зони в собствената тъкан, а също и от “обрастване” с мазнини.\nСпециалистите чуесто коментират проявите на псориазис като резултат от стрес и нарушени метаболитни процеси. Постигането на баланс повлиява състоянието на кожата, като е доказано, че терапията с есенциале може да бъде едно от възможните решения. Възстановяването на чернодробните функции, освобождаването на тялото от токсини, пречистването отвътре става видимо отвън!\nНай-често за лечение на псориазис се препоръчва тримесечна програма; тя започва с двуседмичен прием на капсули есенциале форте Н. Гълтат се три пъти дневно по две капсули – по време на хранене и с вода. Следва 10-дневен модул, в който може да се смени формата на медикамента и да се практикуват инжекции с разтвор есенциале, 3-4 пъти дневно по 5 мл. Правилото за венозна форма е валидно, като разтворът есенциале не бива да се смесва в спринцовката с друго лекарствено средство. За по-лесно усвояване се практикува предварително изтегляне на кръв от вената на пациента, и обратното й инжектиране с добавена доза есенциале в съотношение 1:1. След този модул отново се възстановява първоначалният режим 3х2.\nМаска за коса с есенциале форте\nМаска за коса с добавена половин ампула или една капсула есенциале форте помага срещу косопад. Прави се от жълтъка на едно прясно яйце, три лъжици кисело мляко и нашия продукт. Разбива се хомогенна смес и се нанася върху чиста, влажна коса по цялата дължина. Увива се със стреч фолио и хавлиена кърпа за 30 до 60 минути и се изплаква обилно с хладка вода. Сместа се измива лесно, защото не съдържа мазнини. Не използвайте гореща вода!\nМаската с есенциале се изпълнява 3-5 пъти в рамките на една седмица, след което се прави поддържане с една-две маски до края на месеца.\nПри токсикоза на бременността\nКапсулите есенциале форте се гълтат по време на хранене\nТоксикозата на бременността е едно от състоянията, при които приемът на есенциале може да подпомогне функциите на черния дроб. Продуктът принципно се препоръчва при отравяния, за да може хепатоцитите да се справят с много силното въздействие на вредни компоненти от различно естество. Токсикозите, присъщи на бременността, също допускат прилагането на есенциале, но терапията трябва да има одобрението на лекар. Режимът на прием и продължителността се преценяват индивидуално. Реакциите на всеки организъм също са индивидуални: според потребителски мнения в някои случаи капсулите не помагат.\nПри пациентски оплаквания от обриви си струва да се провери работата на черния дроб. В някои случаи нарушените му функции причиняват метаболитен дисбаланс, а това се отразява на състоянието на кожата. След консултация с дерматолог и интернист опитайте триседмичен прием на есенциале по схемата 3х2, т.е. три пъти дневно по две капсули. Това се прави три седмици.\nОтбележете още, че “чистият” продукт есенциале основава действието си само на фосфолипидите, докато Н-вариантът е комбинация от фосфолипиди и витамини.\nДруги случаи, в които се препоръчва прием на есенциале за запазване здравето на черния дроб, са при потенциален риск от образуване на жлъчни камъни или рецидиви – профилактично. Освен това се счита, че с помощта на есенциале е възможно възстановяване на чернодробните функции при радиация, при радиационни поражения върху вътрешните органи.\nОбичайната форма на продукта, която се разпространява в България, са капсулите за вътрешен прием.\nЕсенциале ФОРТЕ и МАКС капс 30 по 300 и 600 мг\nСпоменахме, че продуктът есенциале обикновено се приема под формата на капсули. Има няколко варианта в зависимост от количеството на активния компонент и възможните комбинации с витамини под формата на суплемент.\nЕсенциале ФОРТЕ обикновено е в комплектовки по 30 капсули от 300 мг; цената на една опаковка е около 15 лв. Есенциале МАКС е форма с двойно съдържание на активните компоненти – фосфолипиди от соя; капсулите от 600 мг са на цена 35 лв за опаковка от 30.\nЕсенциале форте н (essentiale forte n)\nТози вариант освен обичайните съставки на продукта съдържа токоферол, т.е. витамин Е. Попитайте личния си лекар коя от формите на есенциале е най-подходяща при вашето здравословно състояние и потребности от подкрепа на черния дроб!\nЛекарствените справочници отбелязват и пероралната паста есенциал експрес, която е дозирана в сашета от 600 мг. Има аналогично съдържание и се приема по време на хранене. Опаковка от 30 сашета струва 65 лв.\nПродава ли се на ампули у нас?\nБиоактивният компонент на есенциале се произвежда от соя\nМакар да е налична информация за есенциале под формата на ампули, според справки във фармакологичните сайтове те не се продават у нас.\nОсновен компонент на продукта са фосфолипидите от соя. За тях е известно, че са подобни на аналогични съединеия, които черният дроб произвежда сам. След прием на есенциале/есенциале форте приетите фосфолипиди достигат до черния дроб, вграждат се в мембраните на хепатоцитите и поемат функциите им, отслабени поради заболяване или токсикоза. По този начин започва регенеративен процес в черния дроб; този важен орган се чувства подкрепен да освобождава тялото от токсини и чрез ензимна продукция да съдейства за нормален метаболизъм на мазнини и протеини.\nОсвен това продуктът съдържа масла – соево и рициново, желатин, оцветители и вода. Може да съдържа токоферол или витамин Е.\nМнения и отзиви на пациенти и лекари\nНад 90% от отзивите за есенциале форте са положителни – това е признание за високата ефективност на п родукта във всичките му разновидности. Най-популярен продукт от фамилията есенциале си остава есенциале форте. Капсулите за вътрешен прием са предпочитани по принцип, а у нас липсва информация за разпространението на инжекционната форма.\nОбщото впечатление е, че есенциале форте поддържа добре функциите на черния дроб и при редовна употреба неутрализира възможните отклонения в тях. Освен това при продължителен прием продуктът спира прогресията на тежки заболявания като цироза и хепатит – просто не допуска усложняването им.\nСпециална потребителска група са бременните жени. Бъдещите майки обикновено споделят, че капсулите неутрализират проявите на токсикоза в първите месеци и поддържат нормално самочувствие и работоспособност.\nДруга реализация на есенциале форте, също приемана с общо одобрение, е за възстановяване на чернодробните функции след преяждане, прием на антибиотик или други агресивни лекарства, и особено след запой. Че черният дроб страда в такива случаи е ясно например от горчивия вкус в устата, от липсата на апетит. Приемът на есенциале неутрализира всяка болка, подобрява самочувствието, нормализира дефекацията.\nТрайното подобрение от приема на продукта обикновено се усеща след 2-3 седмици. По тази причина специалистите го препоръчват за продължителни терапии.\nСред мненията има и отрицателни, но те са малко. Забележките към продукта са, че не постига очаквания ефект. Освен това се отбелязва наличието на пазара на вече по-съвършени и действени препарати.\nПрием за профилактика\nЕсенциале форте е продукт, който на практика може да се приема неограничено време. Обичайната практика е 2-3 седмици да се приема продуктът по формулата 3х2 капсули дневно, след което се продължава с 3 пъти по една. Така може да се предотврати например образуването на жлъчни камъни. Особено важна е профилактиката срещу цироза, както и срещу бързото протичане на болестта.\nПрофилактичните програми са добър вариант и за укрепване на чернодробното здраве след прекарани заболявания със засегнат черен дроб – срещу рецидиви.\nЕсенциале форте обикновено се понася добре и рядко дава странични ефекти. Ако все пак те се проявят, приемът трябва да се прекрати незабавно. Ето кои са най-често съобщаваните странични ефекти: стомашни проблеми като усещане за тежест и парене; разстройство; кожни дразнения – сърбеж, обриви, уртикарии.\nКога не бива да се ползва\nЕстествено – есенциале форте не бива да се препоръчва, ако пациентът има прояви на алергия към някой от компонентите му. Тъй като изходното вещество на есенциале е биоактивен компонент от соя, към препарата трябва да се отнасят предпазливо хората с алергия към соя и соеви продукти. Капсулите не бива да се вземат от деца на възраст под 12 години. Да се избягва и по време на кърмене.\nПоп принцип не вреди на майката и плода при бременност, но е препоръчително приемът да се спре 2-4 седмици преди раждането.\nМоже ли с алкохол? Шофиране?\nНяма логика за паралелен прием с алкохол: ролята на есенциале е да подкрепя чернодробното здраве и да подпомага регенеративните процеси в този важен орган. Докато алкохолът натоварва и мобилизира хепатоцитите, които трябва да освободят организма от токсичните компоненти при алкохолния разпад.\nПриемът на есенциале не променя способността на потребителя да се ориентира, да реагира бързо, да е концентриран. Не пречи на дейности като шофиране и работа с тежки машини.\nНяма информация за епизоди с негативни последици при случайно предозиране на есенциале. Теоретично – предозирането принципно повишава риска от проява на страничните ефекти за даден лекарствен продукт. Ако все пак при прием на по-голяма доза есенциале се почувстват някакви смущаващи ефекти, трябва да се търси медицинска помощ и да се въздейства симптоматично, т.е. за неутрализиране на констатираното отклонение.\nЕсенциале форте взаимодейства с антикоагуланти, като усилва ефекта им. Това означава, че продължителен паралелен прием на двата продукта създава риск от кръвоизливи.\nКакто е и с други продукти и медикаменти, приемът на два и повече продукта едновременно трябва да бъде коментирано с лекар – необходимо е да се изработи безопасна терапевтична схема според индивидуалните условия.\nАналози и заместители, хепатопротектори, кое е по-добро, цена\nРазглежданият продукт е хепатопротектор – той поддържа нормалните функции на черния дроб и профилактира заболявания и усложнения от рода на цироза. Есенциале се справя със задачите си и при правилен и продължителен прием подобрява здравето и самочувствието на потребителя. Както обаче е и с други продукти, той не може да е универсален и с най-добър ефект при всички потребители. Индивидуалните особености на всеки организъм правят по-добър или не един или друг хепатопротектор за конкретен пациент.\nКарсил (карзил) също е хепатопротектор – лекарство, чийто ефект се дължи на активната съставка силимарин. Тя се получава чрез високотехнологични обработки от плодовете на популярния бял трън и е с доказан антиохкисаднтен ефект. Химията на продукта се изразява в активиране на белтъчния и на фосфолипидния синтез в черния дроб. Това действа оздравително на клетъчните мембрани, насърчават се регенеративните процеси в хепатоцитите, черният дроб получава защита от свободните радикали. Цялостната функция на този важен орган се подобрява и това се отразява много скоро на общото здравословно състояние.\nКакто и есенциале форте – карсил спасява черния дроб при токсикози и хепатит. Полезен е при стеатоза и е част от комплексни терапии при цироза. Често препаратът е препоръчван за профилактика на черния дроб, ако е подложен на хронични токсични въздействия: при продължителен прием на лекарства, при работа в среда с химически вредности, при проявен алкохолизъм.\nСтандартният прием е три пъти дневно по една капсула, като терапията продължава не по-малко от три месеца.\nОпаковка от 30 капсули карсил по 90 мг струва приблизително осем лева. 30 капсули карсил макс по 110 мг можем да си набавим срещу 10 лв.\nТрансметилът е друг тип лекарствен продукт, чиято роля също е да защити здравето на черния дроб. Активната му съставка е адеметионин – компонент, който регулира отделянето на жлъчен сок и предотвратява неговия застой. Това опасно състояние е крайно нежелателно, особено при пациенти с цироза или застрашени от цироза. Точно по тази причина трансметилът е препоръчван именно на посочената пациентска група: чрез него се редуцира рискът от усложнения на цирозата и влошаване кондицията на черния дроб. Продуктът може да се използва и по време на бременност.\nЛечението с трансметилът се препоръчва по стандартна схема с инжекционно въвеждане на два флакона дневно за две седмици, след което – перорален прием на 2-3 таблетки дневно като поддържаща терапия. Инжекциите са венозни или мускулни.\nТаблетките трансметил струват 25 лв за опаковка от 10 таблетки по 500 мг. Същият медикамент под формата на ампули от 500 мг е по 50 лева бройката.\nЛегалон е още един продукт с активна съставка – биоактивен компонент от бял трън. Продуктът е под формата на капсули от 140 мг. Квалифицира се като по-лек хепатопротектор, който не върши работа при остри състояния. Подходящ е при чернодробна цироза, чернодробни възпаления, при токсични въздействия върху черния дроб. Не се използва при бременност и кърмене, не е подходящ за деца. Не бива да се използва и ако е известно, че потребителят е алергичен към продуктите с бял трън.\nКак да приемаме легалон? Три пъти дневно по една капсула преди хранене. Продължителността се определя индивидуално от лекар.\nЕтикети: Есенциале форте, карсил, Легалон, трансметил, Хепатопротектори, черен дроб\nЕдин коментар по “Есенциале форте (и Макс 600 мг). Как се ползва? Мнения, странични ефекти”\nфилла on 20.01.2017 на 19:43 каза:\nЗдравейте,мъжа ми пие есенциале форте,може ли да пие и отвара от сарго_метличина,има ли според вас съвместимост м/у тях.\n« Пъпки и обриви: Лечение с маски за лице, лекарства и билки\nРак на гърлото: Симптоми, изследвания и лечение у нас и в чужбина »


21 нови случая на Ковид-19 за денонощието – Pirin Press\n21 нови случая на Ковид-19 за денонощието\nПрез изминалато денонощие са изследвани 527 проби, или общо 49 145 досега, което прави 7020 на един милион проби. Това разкриха официално от Министерството на здравеопазването преди минути.\n21 са новозаразените в страната, от които 15 са в болница. 1632 са общо заразените досега. Има 7 активни райони – 6 в София, Плавен и Пазарджик с по 5 нови случая, Пловдив 2, Благоевград, Враца и Смолян – по 1. Разпределението като жени и мъже са 11 срещу 10, като в тази бройка е включен и случай на момче на 9 години от Плевен. Има един нов случай на заразено медицинско лице, това е лекар от центъра за медицинска помощ от София.\nИма двама починали през изминалото денонощие. Мъж на 48 години във ВМА-София, с придружаващо онко-хематологично заболяване и мъж на 64 години във Видин с онкологично заболяване като придружаващо. 321 са в болница, от които 40 са в интензивни направления.\nОт МЗ разкриха също, че е имало пик на заболяването през седмица от 20-26 април. Тогава случаите са били 433. В седмицата преди това те са били 239, а в следващата – 284.\nНа 7 май се отменя извънредното положение в Сърбия\nРешението е на сръбския президент Александър Вучич, предаде ТАСС. Агенцията се позовава на интервю на Вучич за телевизия „Пинк“. Процедурата ще бъде задействана в понеделник, за да може тя да мине през правителството и парламента преди да бъде публикувана в „Държавен вестник“. Епидемиолозите в страната предупреждават, че все още е рано […]


Апартамент Варна | adsbga-realty-rent\nтърсене имоти под наем при запитване "Апартамент " в града Варна\nАпартаментът се отдава директно от собственик, НЕ чрез агенции. Състои се от самостоятелна кухня, хол, 2 спални, перално помещение, тоалет, баня, голям балкон. Обзаведен, след основен ремонт, югозападно изложение. Ще бъде свободен от 01.06. Моля за връзка оставете съобщение.\nСамостоятелен апартамент под наем, с южно изложение, разположен на 2ри жилищен етаж, тераса. Напълно обзаведен с ел. уреди.\nТОП ОФЕРТА Агенция за недвижими имоти "Прогресив плюс" отдава под наем под наем едностаен апартамент ситуиран в новопостроена малка кокетна сграда на пешеходно разстояние от всичко необходимо - автобусна спирка, клиника, училище и магазини. Жилището е напълно обзаведено и разполага с оборудвана кухня , място за хранене и комфортен спален кът. Апартамента е завършен с висококачествени материали и притежава чудесен микро климат, правещ го - много топъл и приятен Реф.номер: 8535\nТристаен апартамент,обзаведен готов за живеене.Жилището се намира в непосредствена близост до ВВМУ,на 5мин от ВИНС-1.\nПредставяме апартамент, находящ се в близост до НАП, "Китайската стена", магазини, заведения и спирки на градкия транспорт. Намира се в сграда ново строителство с добре поддържани общи части. Жилището се състои от две спални с по две единични легла, всяка от които с тераса, кухненски бокс, коридор и баня с тоалет. Отдава се напълно обзаведено и оборудвано.(http://www.yavlena.com/73594/rent)\nДавам под наем тристаен апартамент,в района на кв. "Младост" разположен на втория етаж . Жилището се състои от коридор, всекидневна, кухня с трапезария, две спални, баня ,тоалетна и тераса. Апартаментът се отдава под наем напълно обзаведен и оборудван. В отлично състояние. В непосредствена близост до сградата има детски площадки, магазини, автобусна спирка до сградата, училища и детски градини в близост.\nАпартамент а нощувки\nАпартамент а нощувки през летния сезон.\nАгенция за недвижими имоти предлага чисто нов тристаен апартамент в Трошево. Жилището е просторно, слънчево, разполага с кухня с всекидневна, две спални, перално помещение. Референтен номер 16695\nДавам под наем тристаен апартамент,южен,нов,2 балкона, обзаведен,интернет, телевизия,климатик ....\nДвустаен апартамент. Хол с кухня 15кв, спалня 9кв, коридор, тераса, баня 7кв. р-н Окръжна болница. Напълно обзаведен, вътрешна и външна изолация. Отдава се за младо семейство. Дългосрочно. Депозит 1 месец.\nПредлагаме Ви чудесен тристаен апартамент, намиращ се в комуникативен и оживен район. В близост до магазини, училища, заведения, автобусни спирки, детски площадки и др. Обзаведен е с всичко необходимо за едно домакинство. Номер на обявата: 6724. За повече информация, огледи и още атрактивни предложения се обадете на посочения телефон.\nСити Билд отдава под наем напълно обзаведен ТРИСТАЕН апартамент с локация Конфуто. Жилището се състои от входно антре, хол с трапезария, кухненски бокс, две спални, баня с тоалет. Отоплението е с климатик в дневната. Референтен №: 32961 За повече информация и огледи не се колебайте да се свържете с нас.\nТристаен апартамент / Вл. Варненчик 200€\nПредлагаме Ви просторен тристаен апартамент, намиращ се в тих и спокоен район. В близост до магазини, училища, детски площадки, автобусни спирки и др. Подходящ за семейство. Номер на обявата: 81703.\nТристаен апартамент / Вл. Варненчик\nОтлична локация 5 Мин от центъра и на 15 Мин пешком от плажа Напълно обзаведен.Камина, безплатен интернет ,кабелна.печка готварска и микровълнова,ел.кана.машина за кафе.тостер.перална .посуда за хранене.и всичко необходимо за пребиваване!!! Може да се дава и за по една две и повече нощувки.Камината може да се ползва срещу предварителна уговорка за романтични срещи или поводи. Може и да капарирате за вашата лятна ВАКАНЦИЯ!!!!! За един човек нощувката е 35лв. За двама е 50лв. За трима е 75лв За 4 или 5 човека е 100лв. Цената за месец юли и август ще претърпи корекция! Апартаменът е след основен ремонт!\nПРЕДЛОЖЕНИЕ ЗА ЦЕНИТЕЛИ!!! Нашият дом изисква любов, индивидуално отношение и време, за да стане нашата любима крепост! Пространството, в което можем да се скрием от външния свят и да бъдем себе си в компанията на тези които обичаме! Затова имаме едно специално предложение за хората търсещи топлината и уюта в своя НОВ ДОМ!!! Много слънчев и топъл, самостоятелен етаж от къща! Напълно обзаведен с отлична локация! Намира се в един от най-бързо развиващите се райони в град Варна! За това и още много други атрактивни предложения НЕ СЕ КОЛЕБАЙТЕ да се свържете с нас! Номер на обявата: 83238.\nПредлагаме Ви чудесна гарсониера, намираща се в комуникативен и оживен район. В близост до магазини, училища, заведения, автобусни спирки, детски площадки и др. Жилището е подходящо както за сам човек, така и за двойка. Обзаведено е с всичко необходимо за едно домакинство. Номер на обявата: 68875. За повече информация, огледи и още атрактивни предложения се обадете на посочения телефон.\nТристаен апартамент, намиращ се на Нептун, свободен. Южен, среден, без асансьор. Отопление адакс и радиатор, може да бъде инсталиран климатик по договаряне. Дневен тракт с портална врата между кухня и хол, около 30м2, 2 малки спални. Отдава се след основен ремонт. Подходящ за двама или семейство. Без домашни любимци. Собственик, отдавам без посредник. Моля, свържете се чрез съобщение ако желаете подробности или оглед.\nДвустаен апартамент в близост до базар Левски, ново строителство . Състои се от хол с кухненски бокс , спалня , санитарен възел , голяма тераса . Апартамента е с ново обзавеждане и е напълно обзаведен . Има възможност да се сложи климатик , цена 450лв .Телефон за връзка : 892 - Покажи - и 876 - Покажи - - Александрина Райкова.\nПредлагаме Ви чудесен едностаен апартамент, намиращ се в комуникативен и оживен район. В близост до магазини, училища, заведения, автобусни спирки, детски площадки и др. Подходящ е както за сам човек, така и за двойка. Обзаведен е с всичко необходимо за едно домакинство, а отоплението е с климатик. Номер на обявата: 763.\nАпартамента се намира в непосредствена близост до Морската градина и на около 200 метра от плажа. Състои се от две спални свързани с преход, трапезария с бокс, остъклена тераса и отделни баня и тоалетна. Могат да нощуват до 6 души. Осигуряваме сгъваемо бебешко креватче. Цената е 100 лева на вечер, при резервиране на повече от 4 нощувки ползвате 10 процента отстъпка за цялата сума за престоя.


Финландският външен министър ще пътува до Русия - ᐉ Новини от Fakti.bg - Свят | ФАКТИ.БГ\nЯвор Дачков: Културист шеф на НАП е несериознопреди 10 минути\nВелик ден за Америка: Облекчения в носенето на маски!преди 21 минути\nБлизо 30% от младите водачи признават, че пишат съобщения, докато шофиратпреди 32 минути\nИлчовски с нови скандални разкрития пред Сашо Диков преди 38 минути\nИзненадваща новина за Пиронкова!преди 42 минути\nСамо САЩ и Чехия бяха включени в руския списък на неприятелските държавипреди 44 минути\nПека Хависто ще разговаря със Сергей Лавров\nФинландският външен министър ще пътува до Русия\nПубликувана: 4 Февруари, 2021 23:05\n20 КОМЕНТАРА | ВИДЯНА 1328\nПървият дипломат на Финландия Пека Хависто ще се срещне с руския външен министър Сергей Лавров, съобщи ТАСС.\nДипломатът ще пътува до Русия. Обсъдени ще бъдат отношенията между ЕС и Русия.\nСрещата е планирана за петнадесети февруари. Разговорът беше потвърден от финландското външно министерство.\nРазгледани ще бъдат важни двустранни въпроси. Диалог ще има и за обстановката в региона.\nОбсъдено ще бъде и регионалното сътрудничество. Важна тема ще е и околната среда.\nРуската страна се подготвя за посещението.\nЩе пристигне в Москва с впряг от лосчета\nИ сега, резко да се погледне, къде е Калининград.\nЩе кенздзам утре между 5 и 6\nна джуджето ще му бият шамарите, май\nБрех тези министри ще ди изпочупят краката вече да ходят в Москва,то Бурелхсега и този,май вятърът на промяната ще задуха от север този път?\nТи от цукалото ли ставаш?\nФинландия е най- коректният съсед на Русия. Вадят огромни пари от съседството си с голямата страна. И не взимат заеми за самолети.\nОня малкият като не смее да излезе от бункера ?!\nА наща женски вариант на Плюнчо плювнев се чуди как да влоши отношенията. НЕКЪДЪРНИЦИ ПРОДАЖНИ!!!\nАми върви и го изкарай де като толкова ти липсва,ако ти стиска Х....А.\nПутин: Чакайте бе един по един! Немога да огрея всички ви! Нали сега беше ред на Японецо!\n0т къф зор ??\nПРОШЛЯЦИТЕ ще се избият, кой по-пръв да ми се подмаже.\nПутин се ГАВРИ ежедневно със западните соросджендъри!\nАми като мен, да се разходи с джипката из Москва.🤣\nНе обичах толкова Руснаците но Путин взе да ме кефи ЯКО защото къса ежедневно американски пагони! Оня ден пак Руски самолети обдухаха американски боен кораб в черно море и Бургерите гледат безпомощно! Толкова години мачкаха без никой да може да им каже копче ама ей го руснака пак ги завря в ъгъла!\nДо коментар #15 от "Теменужка Петк":\nАма ако знаеше и английски , щеше да разбереш какво каза капитана ...😁😁\nголеми тарикати финландците, спор няма\nDnevnik y no se\nДо коментар #16 от "Ахаа":\nКапитана заяви, че са свършили памперсите за моряците му\nПак ще обсъждат Навални и ще заплашват със санкции! Аз си мисля, че Путин им е голям приятел, на ЕС имам предвид, ако аз бях на негово място, отдавна да съм ги накарал да играят частушки!


СOФИЯ | Вагнер: Валкюра – Геометрия на мита – Opernwelt – Дитмар Полачек | Пламен Карталов\n← Софийска опера и балет високо оценена от международни оперни издания\nКНЯЗ ИГОР – АЛЕКСАНДЪР БОРОДИН – СОФИЙСКА ОПЕРА-ВИДЕО 2 →\nСOФИЯ | Вагнер: Валкюра – Геометрия на мита – Opernwelt – Дитмар Полачек\nСOФИЯ | Вагнер: Валкюра\nГеометрия на мита\nКакто миналата година „Рейнско злато” така в този сезон „Валкюра” преживява своя бум – с цел през 2013 година рожденият ден на Вагнер да бъде достойно отпразнуван с цялостната тетралогия. Сред европейските проекти на „Ринга” сравнително младата опера в София определено върши това с най-големи финансови затруднения и въпреки това тя се състезава по впечатляващ начин. От 2009 управлява правителство на малцинството начело с Бойко Борисов като министър-председател. Той провежда строг курс на икономии, което не го прави особено обичан. Вследствие на бюджетните съкращения културата наистина страда по-малко, но без мъчителното издирване на спонсори операта не би могла да функционира. Българската икономика изостава много от европейските си партньори, а от колебливия успех печелят най-много външни инвеститори. Вървейки по улиците на София на всеки ъгъл се виждат техните ароматни марки: от Райфайзенбанк до МакДоналдс, от Тойота до Фолсваген и Уникредит(о). А за тях операта на София (още) не е струващ си спонсорството обект. Това може и да се промени. Художественият потенциал е налице, особено в лицето на вокалистите. България изглежда е не пресъхващ извор на мощни и интересни гласове.\nВ режисирането на героите както миналата година „Рейнско злато” (срв. Opernwelt 7/2010) така и сега шефът на операта Пламен Карталов инсценира „Валкюра” със струящ от самата творба устрем, който той извлича от певците. Скалата поздравява. Това започва още в увертюрата, когато – след кратка реминисценция от „Рейнско злато” с танцуващите във водата дъщери на Рейн – се вижда как Зигмунд бяга, преследван от хората на Хундинг: дива застрашителна тълпа с антични оръжия и ризници в стил научна фантастика. Секундант в разгръщането на фантазията на Карталов е художникът Николай Панайотов. Инсценировката напълно логично продължава идеята на метафората за „Пръстена” от „Рейнско злато”: Тук пръстенът е счупен, половината остава да лежи, а другата е повдигната като полукръг – един вид шифър на сломения и несигурен Вотан. Друг елемент е правата линия на „пътя”, по който като визии в бонбонени цветове преминава съдържанието на разказите – понякога малко прекалено.\nНе е далеч мястото от конусовидната пресечната линия на кръга до самия конус: изправен, с връх надолу, е ясенът, в който е забит мечът на Нотунг; хоризонтални конуси, насочвани виртуозно от „невидими” участници в балета, са абстрактните коне на валкюрите. Не може да не си помислиш за балистични ракети и за „апокалипсис сега”. Публиката, която не е свикнала с благоговейното байройтско мълчание, избухва в ръкопляскане за сцената, за втори път ведно със сбогуването на Вотан и Брюнхилде. Конуси пазят, като бодли, и костюма на крещящата Фрика. Вотан („Вземи клетвата!”) буквално припада пред тази женска броня. От една страна митът се превръща в геометрия, а от друга елементи на българската античност заместват германската. Зиглинде предлага питието на Зигмунд в златен съд – моментът на омагьосването от „Тристан” – , а той изглежда точно като тракийските съдове в Археологическия музей на София. Карталов го е открил при един продавач на стари вещи.\nЗаедно с финансовото затруднение София има и историческо. До 1878 градът е турска провинция без каквото и да било влияние на западната музикална култура. При Съединението на България тя започва от нулата.\nПавел Балев извършва невероятна възпитателна работа от пулта на оперния оркестър. Наистина в едно или друго соло на тромпетите се забелязва страх, челите са леко слаби в „Зимните бури”, но като цяло той предлага богата на контрасти, пъстра звукова картина.\nБлестящ е чисто българският състав от изпълнители, който благодарение на ангажирания за корепетитор Рихард Тримборн пее с перфектно немско произношение. Можем да си представим, какъв гласов резервоар е на разположение, когато Мартин Цонев като Вотан в Рейнско злато този път пее „само” във втория състав. На премиерата пя Николай Петров с един меко изливащ се, баритонов бас. Като Хундинг Ангел Христов е още един от тези мощни баси, черно оцветен тоново, страшно зъл – един Хундинг, който пее и не лае. Поверената му насила Зиглинде Цветана Бандаловска има сладък, малко слаб глас, в сестринската любов отсъства увличащият, неустоим драматизъм. Мартин Илев като Зигмунд вече има зад себе си кариера на баритон преди да се пренасочи в теноровата партия, което му помага в низините; в тази партия някои Зигмундовци само издишат топъл въздух. Той има при това мощни, не напрегнати или приглушени височини. Като Брюнхилде Мариана Цветкова далеч надмина представянето си на Фрика в „Рейнско злато”, от изцяло добрите валкюри може да се изтъкне драматичният сопран на Герхилде (Любов Методиева).\nА магията на огъня? Логе преминава като дух, а останалото е дискретна прожекция. С тази постановка Софийската опера празнува своята 120-та годишнина. Кратко време за оперен театър. Наваксването в голяма степен е овладяно, публиката възхитена – а Вагнер въобще „не се нуждае от свикване с него”, както бе отбелязал един критик през 1910 година.\nOpernwelt | juni 2011\nПревод: Майя Долапчиева


Извънредно: Адът с Милен Цветков се повтори - Нюз2\nИзвънредно: Адът с Милен Цветков се повтори\nПиян шофьор предизвика тежка верижна катастрофа на светофар по подобие на тази, в която загина журналистът Милен Цветков.\nПътният инцидент е станал в събота сутрин около 8 часа и 15 минути на кръстовище на оживен булевард във Враца, информира Нова телевизия.\nЕдна от колите минавала на зелен светофар. Отсреща на червено чакала другата. Лек автомобил връхлетял върху спрелия и буквално го запратил върху преминаващия на зелено. Пострадала е жена, която се возела на задната седалка на пометения автомобил.\nЕдиният от шофьорите е бил пиян. Дрегерът е отчел 2,7 промила алкохол в кръвта.\nБЛИЦ припомня, че Милен Цветков загина в подобна катастрофа навръх Великден 2020 година. Тв журналистът бе отнесен от младеж, употребил 3 вида опиати, докато чака на червен светофар с автомобила си край столичен мол.\nМинути след инцидента водещият издъхнал заради несъвместими с живота травми. В момента се води дело срещу извършителя на деянието – Кристиян Николов.


Архитект превърна циментова фабрика в свой дом - 1kam1.com\nКогато Рикардо Бофил попада на порутена фабрика за цимент през 1973 г., той веднага вижда цял свят от възможности. Така близо 45 години по-късно се разжда La fábrica – структурата на фабриката е напълно преобразена и превърната в уникален и впечатляващ дом.\nФабриката се намира точно до Барселона. Тя е строена през Първата световна война, но скоро след това затваря и остава необитаема докато Бофил не я открива. След години разруха решителният архитект решава да преобрази интериора на фабриката превръщайки я в модерно място за живот и работа. Всяка стая има свой собствен дизайн, а цялата сграда е изпълнена със специални места за релаксация.\nПо екстериора на фабриката може да бъде забелязана растителност като палми, маслини, евкалипт и трева.\n„Кухнята и столовата на първия етаж са мястото, където цялото семейство се среща“, казва архитектът. „Имам чуството, че живея в затворена вселена, която ме предпазва от това отвън и всекидневния живот.“, казва още той.\nДори и в момента по La fábrica все още тече работа. Визията на архитекта за фабриката продължава да се мени. Комините с постройката, които едно време са изпълвали въздуха с вредни и мръсни вещества, сега са изпълнени със зеленина – един прекрасен пример за красива трансформация получила се благодарение на креативно мислене.\nЕтикети: 1kam1, 1към1 в строителството, архитектура, Архитектура и дизайн, архитектурно проектиране, дизайн, дом, екстериор, жилище, интериор, сграда, строителство, фабрика, циментова фабрика\nСледваща статия: 20+ хитри интериорни идеи за старите дънки


4 рецепти за полезни салата с домати - Roditel.bg - Списание Родител\nНачало » Последни публикации » 4 рецепти за полезни салата с домати\nпубликувано на 22.06.2021 от Roditel.BG\n6-8 големи домата\n200 грама краставица\n100 грама консервирана царевица\n1 консерва с филе от риба тон\nДоматите се измиват, отрязва се горната им част и се издълбават внимателно. Краставицата се обелва, измива и нарязва на малки кубчета. Празът се измива, почиства и нарязва на кръгчета, чесънът се накълцва. Царевицата се отцежда и измива. Рибните филета се нарязват на малки парченца. Всички тези наситнени продукти се смесват със заквасената сметана. Сместа се овкусява със сол и черен пипер и всичко се разбърква внимателно. Издълбаните домати се напълват с получената смес и се поставят в хладилник, докато не се поднесат.\nБърза салата с домати и портокали\nЛиста салвия или бейби спанак\nДоматите, портокалите и лукът се обелват, почистват и нарязват на колелца. Нареждат се в чиния за салата, като се редуват домат, лук, портокал и така, докато свършат колелцата. Салатата се поръсва със ситно нарязана салвия или спанак и се овкусява с черен пипер, зехтин и балсамико на вкус.\nСалата със спанак, домати и сирене\n200 грама чери или обикновени домати\n120 грама краве сирене\n40 милилитра балсамов оцет\nСпанакът се измива и подсушава, след което се слага в плоска чиния. Чери доматите се нарязват на половинки (ако се използват обикновени домати – на шайби) и се нареждат върху спанака. Балсамовият оцет и зехтинът се смесват и салатата се залива с получения дресинг. Накрая се поръсва с настърганото сирене и се поднася веднага.\nСелска салата с домати и кус-кус\n1 чаена чаша кус-кус\nКус-кусът се сварява, след което тенджерата се покрива с хартия за печене, котлонът се изключва, поставя се и капакът и тенджерата се оставя при изключен котлон за около 20 минути. Междувременно чери доматчетата се почистват и измиват, нарязват се на половинки и се слагат в купа за салата. Краставицата се обелва и нарязва на малки парченца. Маслините се отделят от костилките и се нарязват също на парчета. Краставицата и маслините се добавят към доматите, поръсват се със сол и се разбъркват. Накрая се слага и кус-кусът, поръсва се с прясно изцедения лимонов сок и зехтин. Салатата се обърква добре, гарнира се с магданоза и се сервира.\nидеи за салати с домати


Рибново. Славяново. Гледаме, слушаме, четем. Всеки си прави изводи, има мнение. Според мен са възможни няколко варианта. 1. Определени кръгове, не само ислямистки, се опитват да противопоставят хората на религиозен и етнически признак. Смешно е в началото на ХХI век, но с такива смешки е изпълнена човешката история - чий идол е по-, кой народ е най-... 2. Умишлено се създават условия този, който е над Христос, Мохамед, Буда, Тангра и Великата мечка, да покаже силната си ръка. Между впрочем, ако някой ден започнат да Го зографисват, около главата Му няма да грее нимб, а ще е очертана рамката на телевизионния екран. Както и да е. Та, чрез тези провокирани „сблъсъци“, които Той ще разпореди да бъдат потушени и това ще стане с цялата сила на държавната машина, материалът ще разбере, че има власт и сила, които да го пазят от религиозни, етнически, икономически и всякакви сексуални посегателства. Да живей! 3. ..... 4. ..... и 5-то, и т.н. а, кой ще отнесе четвъртития е ясно - аз и ти, и децата ни, и...\nПубликувано от slavuncho в 08:53 Няма коментари:\nЕтикети: етнос, религия, Рибново, Славяново\nЕ, и това все някога трябваше да се случи. Ние все се раждаме и умираме, а Земята е една и съща. За мен гробищата са паметник на човешката глупост. Освен древноегипетските вярвания и ранносоциалистическите такива, май няма друга позната практика за запазване на тялото**. В първият случай като материално обиталище на възкръсналата душа, във втория - от някаква мания за безсмъртно величие. Всички останали религии и идеологии приемат, че носител на личността е душата, която след смъртта се отделя от тялото и нататък е ясно... Всекиму според фантазията. За мен, като дълбоко невярващ, е лесно обяснимо това разбиране. Тук искам да вметна, че невярата ми в богове и богини като че ли започва да се пропуква... Дълбоко в мен се заражда едно особено чувство към Бат Бойко, но това е друга тема, много е лично... Та, по темата. Напълно разбирам притесненията на чиновника в цитираната статия. Преди близо година си отиде мой близък човек. Погребахме ме го в "Бакърена фабрика". За около 10-тина месеца шопското поле пое още стотици тела и мястото свършва, но хората не престават да мрат. Между другото - все по-млади. Ако имате път натам, но - пожелавам да е на собствен ход :), загледайте се в надписите. Имам чувството, че младото и средното поколение, в не малка част, не са избягали в чужбина, а под земята... За себе си съм спокоен. Имам три гроба в Централните гробища, откупени за „вечни“ времена! В този смисъл, няма да затрудня особено наследниците :))). Въпреки черния хумор, проблема си стои. И отново идва неразбирането. За какво е цялата дивотия?! Съвременните религии не изискват полагането на тялото под земята***. Налага го културната традиция, но тя възниква, когато на планетата са живяли неповече от 10 - 15 милиона човека. На цялата. Сега сме шест милиарда (6 000 000 000)! Скоро ситуацията ще заприлича на описаната от Саймък в "Гробищен свят" с „малката“ разлика, че сега Земята я ползваме и живи, и умрели. Има и добра новина, както се казва - най-плодовитите нации горят покойниците си и това е една от причините ситуацията все още да не е излязла от контрол. Знам, че толкова дълбоко вкоренена традиция се променя много трудно. За много хора, написаното тук може да прозвучи кощунствено, но... такива са реалностите, а и изводите от елементарната логика. Гробовете в София, и не само, свършват. Разширяването на гробищата, не само по посочените в публикацията причини, е неразумно. Остава очевидното решение - изгаряне на телата. Пък, който иска да положи урна с праха на близкия човек в домашния си пантеон и да слага периодично пред нея сладки и варено жито... О, да!Вече чувам френетичните възгласи на обединените софийските хлебарки... Мисля, че е важно на Земята да има място за живите и те да се чувстват добре. Човек, ако не е намерил място в спомените на близките и приятелите си, в земята ли ще намери покой... * Публикацията на News.dir.bg можете на намерите тук. ** Разбира се, и други народи са практикували балсамация на останките - най-ранните общества, южноамериканските култури и т.н., но целта на повествованието не е ретроспекция на погребалните ритуали. *** Ако това не е така, моля да бъде простено незнанието ми.\nПубликувано от slavuncho в 16:48 4 коментара:\nЕтикети: гробища, култура, планета, покойници, разум, традиции\nКупих тиква. От "Била". Обичам печена тиква и този път реших да ескпериментирам. До сега винаги минавах през някой пазар или спирах до купчината с тиквите на някоя улица и купувах. Хубава, голяма, свинска тиква или цигулка, или... каквато попадне. Прибирах се доволен, изпичах я и... и, който обича печена тиква ще ме разбере. Тиквата от "Била" е съвсем различна. И като форма, и като съдържание. Още като я разполових, останах приятно изненадан, че по-голямата част от тиквата е тиква, а не дупка със семки. Една шепичка, колкото да не я помисля за нетиква и толкоз. Има приятен тиквен цвят, който е неповторим. Тези, които не обичат тикви, мислят друго, но... Бат Бойко ще им прости! Опече се за нула-време, а аромата й предизвика раздвижване у съседите. Приятните изненади продължиха. Оказа се невероятно вкусна. Кората й тънка, като цигарена хартия. Хапнах си едно парче, примижах от удоволствие и като ме налегнаха едни мислиии... "А сега! Тиквата чудесна, но българска ли е?! Май не е... Може да я от турско, я от гръцко или от другата страна на океана. Толкова много тиква в една тиква, толкова фина корица... Не умеем да ги правим такива. Що пък да не е френска, или немска. Немците какви тикви имат! Не може да е българска. Нашите са дебелокори, като я разрежеш се отваря хралупка дето малко кученце не може да запълни, пък що семье има... Печеш, печеш, сложиш камък за контрола. Камъка се опече, а българската тиква все сурова!" Така и не знам от къде е тиквата, но следващият път като ида в "Била" ще проверя. Ако е българска, ще се извиня на нашите тиквари. Щото и на тях, като не всеки българин, всичко друго, изключая тях самите, им е виновно - я градушка, я липсата на пари, я... Само Бат Бойко не им е виновен. Ние, всички, сме му виновни на него! П.П. Ако някой служител от рекламния отдел на "Била" прочете това постингче, може да ме предложи за едно хонорарче. Срам-несрам ама ще си го взема...\nЕтикети: български, вносни, тикви\nПо това време на годината мишките се прибират в къщите ни. Идва зима и търсят начин да я преживеят. За някои хора - държа да подчертая - не само жени, мишката е страшен звяр. При вида й в ужас се катерят по маси и по столове, кълчат се като лолитки във фолк-дискотека и надават душесмразителни писъци... Странна работа. Способни са на какви ли не постъпки, които са пряка опасност за живота и здравето им - претичват пред фучащите автомобили, пушат здраво, вземат наркотици, живеят в София, женят се дори! А от мишката ги е страх... С мишоците сме в странни отношения. Всяка година по това време старателно залагам капаните (имам четири), слагам парченце кашкавал - от мляко, и... шоуто започва*. Често проверявам**, има ли нещо в капана и ако се е хванало мишле го пускам. Не ми е идвало на ум да ги давя, мачкам и т.н. Животинка. Търси начин да преживее. До сега не съм се будил от болка, защото мишка е загризала палеца ми - примерно. Все пак, успях да стана за смях на всички, които ме познават. Упорито ме убеждават, че мишките, които пускам***, след това отново се връщат. Така съм ловил по не повече от 2 - 3 през сезона. Хващам я, тя си хапва кашкавалчето, пускам я - връща се пак да се почерпи... Може и така де е, но никой не може да отрече, че мишките ме уважават. В къщи никога не са нападали храна, дрехи, книги и т.н. Приютяват се за зимата, не ми правят бели и напролет отново хукват по поляните. В интерес на истината имам случай на нанесени щети. Миналата година доста едър мишок останал в антрето затворен през нощта. Чух, че нещо стърже и рови, но ме домързя да стана. Сутринта намерих ъгъла на вратата добре изгризан. Все пак, не можал да избяга - от другата страна има висок праг. По захапката личеше, че е сериозен звяр. Заредих най-големият капан и след двайсетина минути резето хлопна. Май бях хванал мишия цар - опашката му стърчеше от капана, а очичките му - вперени в мен с очакване. Може да е решил, че като е толкова голям, няма да го пусна, а ще опъна кожата му пред камината... Пуснах го, разбира се. Оттогава не съм го виждал. Не му се сърдя. Вратата се оправя, а свободата е безценна. Спомнете си граф Монте Кристо що нещо изрови... Вярно е, че в нашите реклами дон Кихот предпочита салама пред нея, но това е друга тема... Та, тъй живеем с моите квартиранти година след година. Очаквам някой ден и царицата им да дойде на гости, но няма да я целувам, щото... знае ли човек... * Имах стадо котки до пролетта на миналата година, но Ари (предишният ми пес), като поотрасна ги прогони. Не от злоба - искаше да си играе с тях, но това не им хареса. Котаците препспиваха в бараката на комшията, а при мен идваха само за хранене. Тоя... карай да върви, не ми се пише за него! Все пак, същия де, намери начин и ги изтрепа. Пречели му! Абе, що ли ................................................................................................ - тук може да се вметнат всички псувни и клетви по негов адрес, не само заради котките, но - нейсе! Бат Бойко ще го накаже!!! ** Ако остане по-дълго в капана мишока умира. От стрес ли, от що ли - не знам, но предпочитам да остават живи. *** Все пак, аз си ги хващам, аз си ги пускам!\nПубликувано от slavuncho в 11:32 5 коментара:\nЕтикети: зима, мишки, хора\nСитуацията е идентична с предишният постинг. Надавам едно ухо към новините и... о, чудо! Научавам, че освен мързеливи сме и потресающо незнаещи Английски Език! Младо репортерче скрило микрофон и камерка, шета из София и задава сакралният въпрос: do you speak english? Получава нормалният отговор: no! След поредица от no-та се разбра какво го мъчи пича - как щели да се чувстват чуждите туристи в София?! И извода - много зле! Няма с кого да си похортуват, няма кой да им каже с угодна усмивка и чупка в кръста: yes sir, one moment please и т.н.Мъка. Мъка! Дива Балканска страна, мрачни субекти се лутат по мръсни улици и говорят на... български!!! Казаха някакъв процент на българите знаещи или по-скоро ползващи английски. Оказа се малко под средния за Европа. Накрая смотолевиха, че в маджарско 70 и повече % не го знаели и още подобни локуми по темата. В този ред на мисли си задавм няколко елементарни въпроса: 1. По-лош език ли е българският от английския? Ми, не е. За мен е по-добър. Още повече - роден. За английският да си мислят поданниците на кралицата и американците. 2. Защо трябва да знаем английски? За да обслужваме чуждите туристи? Не съм против изучаването на който и да е език. Напротив. Но, ако утре китайците заемат мястото на американците, каква ще стане тя?! Чужд език се учи за да ти послужи, а не чрез него да служиш в собствената ти страна. Нека уважаемите да вземат един английско-български разговорник и да дерзаят. Все ще се оправят някак си... Някой да не би да е написал над Wall street, с по-едри букви на кирилица ул. "Стена"... Тук не става въпрос за някакво езиково патриотарство или за "драснипалниклечица". Напълно съм наясно за мястото на английският в съвременното общество. Преди време немският е бил езикът на търговията, френският на изкуството и т.н. През последните десетилетия английският се наложи като универсален език, което има своите преходни причини. Всичко това обаче не може да ни лишава от правото и самоуважението в България да говорим и пишем на български. Не само с жените си...\nПубликувано от slavuncho в 01:26 Няма коментари:\nЕтикети: английски, български, туристи\nСлушам новините по една телевизия и дочувам за някакво европейско изследване, от което се разбира, че сме най-мързеливите в Европа. И как стигнали до този извод? Ами, не сме искали да работим на повече от едно място! При датчаните и холандците процента на работещите на две и повече места е близо 10 %. У нас - 0,8 %! И започват едни изводи, изводи... Щото много работели, за това били добре. Интересно защо никой не си спомня за опустошените от тези народи колонии, които и до сега са еквивалент на мизерия и скотско съществуване?! Кратко обръщение към историята ще ни припомни от къде зарпочва "разцвета" на държавите от т.нар. "западна демокрация"... В началото на 90-те години на миналия век бях останал без работа. Изкарах няколко месеца и след като се убедих, че в магазина не искат дипломи, а пари се хванах на една, че после на втора, та и на трета работа. Не забогатях. Единственото, което постигнах е, че на фона на общата мизерия, семейството ми бе нахранено и облечено. Толкоз. А ако не бях от София и нямах жилище? Ако нямах кола? Ако нямах минимална база зад гърба си? На колко места трябваше да работя?! Така нещата продължиха до 2002 - 2003 г., след което здравословни проблеми ме принудиха да си седна на задника... И сега никой от семейсството не е гладен или бос, но все още се питам: Кому беше необходимо това?! Всеки горе-долу грамотен икономист може да отговори и този отговор ще бъде верен в голяма степен не само за нашите условия. Въпросът е, защо е необходима подобна политика в Развитите Демократични Общества?! Там стандарта на живот не е по-висок от нашия. Той просто е различен. Но как е постигнат? Кои са потърпевшите? Кой може да си позволи да плати $15 000 за една вечер в хотел и т.н. Идеята е проста и гениална. Работиш повече - потребяваш повече, работиш още повече - потребяваш още повече... Пенсионират те на 70 години, посмъртно... И накрая - един простичък въпрос: защо все забравяме, че имаме по една уста и по един задник, и не можем да бъдем на повече от едно място едновременно.\nПубликувано от slavuncho в 23:46 10 коментара:\nЕтикети: жизнен стандарт, мързел, работа\n"– Политиката – прекъсна го сенаторът – е много сложна и изключително практична работа. Трябва да гледаш на нея практично. Не можеш да си позволиш да подхождаш емоционално. Първото нещо, което трябва да запомниш, е никога да не подхождаш емоционално към нищо. Е, добре е да изглеждаш емоционален. Понякога това има известно въздействие върху електората. Но преди да си позволиш това, трябва вече внимателно да си обмислил всичко. Можеш да проявяваш емоции за ефект, но никога защото наистина си развълнуван. – Така, както го казвате, не ми звучи много добре, сенаторе. На човек му остава малко гаден вкус в устата. – Естествено, зная – отвърна старецът. – Познавам този вкус от собствен опит. Просто изключи мозъка си за него, това е всичко. Разбира се, чудесно е да си велик държавник и хуманист, но преди да станеш държавник, трябва да си мръсен политик. Първо трябва да те изберат. А това никога не може да стане, без да се почувстваш малко мръсен." Клифърд Саймък, "Децата на нашите деца" Без коментар. Всичко е казано. Само ми е интересно какъв ли дъхът на нашите политици... Брррр!\nПубликувано от slavuncho в 09:26 2 коментара:\nНо, на първо място, благодарен! За метрото, което Ми построи Бойко Борисов,за да отивам на работа. И на мен ми върши точно толкова работа, колкото и на Станишев, но аз съм благодарен! Благодарен съм и за спестените безсънни нощи, в които бих броил пенсийката си, а сега ще мога да работя докато, ами докато... Абе, за всичко съм благодарен! Не са минали и 100-те дни на Бойко Борисов, но вече повечето неща са ясни. Кристално ясни! Виновен съм, защото не разбирам нищо от демокрация. Мислех си, че познавам добре различните идеи, въртяли се между ушите на философи, идеолози и тем подобни от древността до наши дни и тяхната обществена и социална реализация. Въпреки това, нашенската действителност ме изумява всеки ден. Ето и днес. Бойко Борисов предлага еврокомисар. Познайте от първият път за какво става дума... и защо се чувствам виновен. Накрая, ще си позволя да ви предложа една невинна игра. Моля, направете подходящите заменки в стиховете. Пример: заменяме 9-ти септември с Бойко Борисов... после е лесно :) "Девети септември ми купи палтенце И каза: Честито, честито, момченце! Девети септември ми купи сандалки. -Да припкат - заръча - краченцата малки! А после ми сложи в ръката геврече -Хапни си! - Девети септември ми рече. ... Накрая, дечица, каква изненада! И знаменце даде ми той за парада. Изтичах при баба, разказах й всичко. А баба въздъхна: -Ех, внуче, добричко. Такъв е, такъв е ни е празникът - харен. И всеки го среща сега благодарен. Той дава на всинца дрешки, закуски и розово слага по детските бузки. А старият дядо, засмян, се обади: Девети септември и младост ни даде."\nПубликувано от slavuncho в 07:47 Няма коментари:\nЕтикети: Бойко Борисов, демокрация, еврокомисар, пенсии\nВъпросът е реторичен. Въпреки че знам отговорът все по-често съм принуден да си го задавам. И, все пак, има ли край човешката глупост? Има ли ваксина срещу нея? Ето ви две новини от последните 24 часа: „3 млн. литра мляко изливат на полето в Белгия“ и „Гладуващите надхвърлят 1 милиард“... Простата сметка показва, че на всеки гладуващ биха се паднали по 3 гр. мляко - нищо работа, но само това ли е?! Подобни „протести“ не са новост в най-демократичното и най-развитото „западно“ общество. От известно време намират последователи и у нас. Все пак, виновни ли са фермерите за ниските изкупни цени? Не са! Виновни ли са гладуващите за мизерното си съществуване? Не са! Елементарната логика натрапва изводът кой е виновен и как могат да се решат тези проблеми... За съжаление, човешката глупост, съчетана с човешката алчност ни докараха до ръба на съществуването на цивилизацията. Не са виновни богове, богини и тем подобни. Не са виновни разни нострадамуси и техните тълкуватели. Виновни са политическата, икономическата и социалната структура на обществото. Все резултат на глупостта и алчността...\nПубликувано от slavuncho в 10:08 2 коментара:\nЕтикети: глад, икономика, политика, протести\nПубликувано от slavuncho в 08:59 2 коментара:\nНякои казват, че границата между фантастика и фентъзи е много тънка, почти невидима. Други, стигат по-далеч - фентъзито произлизало от фантастиката или обратното?! Мисля си*, че двете са много различни в същността си. Да ги сравняваме днес е същото, както преди години да направят паралел между "Градът на Слънцето" на Томазо Кампанела и приказките на братя Грим. Фентъзи романите станаха възможни след прогреса на компютрите, с разширените им функции на пишещи машини и великите опции на текстовите редактори copy-paste. Така се появиха "тухлите", допълвани от "фантастичните" сериали, в които от неолита до цивилизациите на Вега, всички владеят перфектно източни бойни изкуства и говорят на английски... Фентъзи - приказки, с малко картинки, за пораснали трудночетящи деца. Фантастиката или научната фантастика е литература, в която крайният резултат е получен от впечатляващата ерудиция на автора, често енциклопедични знания и пребогата фантазия. Тя е по-скоро социално инженерство, прогноза за възможното бъдеще на обществото, често пъти - предупреждение... За съжаление, дори и тези умове не са могли да предвидят все по-разголващата ни действителност! Какво ли ни чака утре?! Ами, четете! Препоръчвам ви фантастиката от 60-те и 70-те години на миналият век :) И, не само англоезичната... * Тук не правя опит за научно или псевдонаучно изследване на проблема. Просто размисли...\nПубликувано от slavuncho в 11:33 2 коментара:\nЕтикети: общество, прогнози, фантастика, фентъзи\nПубликувано от slavuncho в 08:36 17 коментара:\nПубликувано от slavuncho в 10:18 2 коментара:\nПубликувано от slavuncho в 12:05 2 коментара:\nКакто е тръгнало премиерът, минстър-председателят и кмет на София, без да е все още президент и народно събрание, ще изпозабрани бая част от използвания речник. Започна с "ще", сега наред дойдоха "замразяване" и "спиране"... Какво ли ни чака до Нова година?! То, и без това, от омайния и сладък е останало толкова малко, станал е толкова easy..., толкова мяучещ... Смея да предложа на гореизброения консервативно-реформаторска риформа на езика. Достатъчни са три (3) думички: "равнииииис", "мирррррно", "нагъъъъъзиссс"! По-ентусиазираните могат да започнат сухите тренировки веднага. Без "равнис" и "мирно" :)))\nПубликувано от slavuncho в 15:38 Няма коментари:\nПрепрочитам Саймък и се чудя как, след написаното от него, се стигна до днешното "фентъзи"... Не се чудя как от Симеон Велики се стигна до бат Байко. Работата е ясна...\nПубликувано от slavuncho в 08:34 2 коментара:\nЕтикети: бат Бойко, Саймък, Симеон Велики, фентъзи\nЧета и слушам, и... псувам! Вече толкова всичко ни е наред, че се хванахме със сърбите да си мерим салатите. Кой ги бил измислил, кога и защо. Всичко това гарнирано с куп "доказателства" и "автентичен" фолклор. Няма да влизам в този спор. Като отида "на кръчма", поръчвам това, което ми се ще в момента. Дали ще бъде бьов строганов или добрата стара свинска пържола е проблем, повлиян единствено от моментното ми настроение и разположението на звездите. Другото е проза... Това е моята позиция на "потребител". Друго би трябвало да е, но не е, отношението на държавният чиновник и българският политик. На тях трябва да им, но не им, пука за българските интереси. Ще припомня само случая с най-известните марки български цигари преди 10 - 15 години. Тогава, една неизвестна швейцарска - ако не ме лъже паметта, фирма патентова в Русия марките "БТ", "Стюардеса", "Ту-134" и още някои, и така, на практика, спря износа на български цигари на този огромен пазар... Как да наречем това? Безхаберие или "корупция"? Отговор няма! Няма и да има... За тези, които искат да се поупражняват на тема "гражданското общество в условията на демокрацията" ще припомня, че таквоз животно нема и по света, и у нас. Такова съществува само в политическата реторика, с единствената цел да ни внуши, че сме това, което не сме и да забравим за истинските носители на отговорността...\nПубликувано от slavuncho в 08:03 10 коментара:\nЕтикети: български цигари, сливова ракия, шопска салата\nДаа, когато Кутията на Пандора е отворена, не ни остава нищо друго освен след четири години да седнем на гъзовете си и да помислим с главите си... ако, евентуално, има избори...\nПубликувано от slavuncho в 12:28 2 коментара:\nЕтикети: блогове, блогъри, доходи, Пандора\nПубликувано от slavuncho в 17:58 4 коментара:\nПубликувано от slavuncho в 21:28 10 коментара:


Дарина Павлова на поклонение в Индия за Великден (Снимки)\nНачало Звезди Дарина Павлова на поклонение в Индия за Великден (Снимки)\nКристина Милева+ 22 април 2017 0 коментара\nДарина Павлова избра компанията на Сандро Рубини за Великден, вместо да празнува с децата си\nКратка ваканция далеч от всичко и всички си подари Дарина Павлова. Бизнес дамата се похвали със снимки от поклонението си в Индия, на което отиде с приятеля си Сандро Рубини.\nДокато децата й Паола и Илия-Калоян, избраха да прекарат празниците със свои приятели, Дарина предпочете да замине за екзотичната дестинация. Преди това тя мина през Дубай, където пък се бе събрало семейството на най-голямата й дъщеря — Венцеслава. Тя отпразнува Великден със съпруга си Тарек и майка си Антоанета, както и с дъщеря си Алба.\nДарина обаче предпочете да замине за Индия, където се преклони пред красотата и любовта. Тя посети паметника Тадж Махал, наслаждавайки се на величието му.\nОсвен това, мадам Мулти посети и Раджастан, където се снима в един от храмовите комплекси в Сикри. И за пореден път изрази възторга си от културата на Индия.\nлюбопитна подробност е, че този път тя не бе придружавана от бившето си гадже Джулио Берути. Двамата изкараха заедно близо 3 години, а накрая дори се заговори за брак помежду им. Дарина обаче твърдо заяви, че не може да изневери на паметта на покойния си съпруг и сложи край на връзката им. При все това, двамата останаха приятели, макар актьорът с неохота да гледа как бившата му любима се забавлява в компанията на редица суперзвезди.\nПриятели на бизнесдамата пък изненадани коментират, че този път Дарина е избрала да почива само със Сандро Рубини. Като почитател на шумните и забавни събития, тя изненадала всички с пътешествието си до Индия. Явно обаче покрай Великден и Дарина Павлова е изпитала желание да се отдаде на духовното. Макар и не съвсем в стила на поклонниците, а по свой си начин.\nДарина Павлова на поклонение в Индия за Великден\nИ разбира се в първа класа.


Ще воюват ли Русия и Украйна? - Russia Beyond България\nЩе воюват ли Русия и Украйна?\nКонстантин Новиков, Анатолий Караваев\nДмитрий Медведев увери, че Русия не е вземала решение за въвеждане на войски, става дума само за възможност.\nРъководителят на Центъра за анализ на стратегиите и технологиите й Руслан Пухов смята, че в настоящо време украинските военни не са способни да окажат въоръжена съпротива на руската армия и най-вероятно няма да го направят.\n„Украинската армия, създадена през 1992 година върху руините на СССР, беше многочислена и имаше най-добрата техника, но за 22 години тя деградира, – каза той. – Моралният дух непрекъснато падаше, най-доброто оръжие се продаваше в чужбина, най-вече в Грузия, затова сега украинската армия не представлява някаква сериозна сила. Последните два фактора, които окончателно погребаха армията на Украйна като бойна сила, са започналата през 2008 година руска военна реформа и преминаването на украинската армия на професионална основа. В първия случай украинците видяха, че докато деградацията им продължава, в Русия започнаха да се влагат много средства в отбраната, измени се самият подход към армията. Във втория случай вместо с наборници, украинската армия започна да се комплектова с наемници. И сега в Крим служат не наборници от Лвов, а местни кримски момчета, които въобще не възнамеряват да воюват с руснаците”.\nВоенният експерт, главен редактор на списание „Национална отбрана” Игор Коротченко, смята, че украинската армия и силовите структури не са задължени да изпълняват вероятните разпореждания на новите украински власти за противодействие на руската армия.\n„Тези, които в Киев вече правят гръмки изявления, самите те са нелегитимни, а се опитват всичко да стоварят на Янукович, който все още е законно избраният президент – отбеляза Коротченко. – Поради това разпорежданията, които Александър Турчинов може да даде на войските, са незаконни, следователно украинската армия не е длъжна да ги изпълнява и може да си остане в казармите. Същото важи и за другите силови структури”.\nЕкспертът отбеляза, че решението на Съвета на Федерацията не означава военна интервенция в Украйна. „Никой не възнамерява да окупира Украйна – каза той. – Очевидно е, че в дадения случай става дума за форма на миротворческа операция с цел предотвратяване избухването на пълномащабна гражданска война”.\nКоротченко призова много внимателно да се отнасяме към съобщенията на медиите за присъстващи в Украйна руски подразделения, които не са от състава на Черноморския флот. „В ход е информационна война против Русия и към всякаква подобна информация трябва да се отнасяме с повишено внимание, заяви той. – Факт е, че Владимир Путин получи законна възможност да разположи войски в Украйна”.


Избори 2013 | Любен Дилов подаде оставка: 12 май сложи край на агонията вдясно - Dnevnik.bg\n19:11, 13 май 13 , 5781\nПредседателят на "Движение Гергьовден" Любен Дилов подаде оставка от председателския пост. Партията му беше част от коалицията СДС, която събра едва 1.4% на предсрочните избори и остава извън парламента.\n"Близо осем години след като изчезнаха реформистките партии в Чехия, Унгария, Полша, Словакия и Словения, българската десница продължаваше до агонизира. 12 май 2013 сложи край на агонията", пише Дилов.\n"Трябват ни отново хора, които могат да мечтаят, а не да програмират личното си политическо оцеляване в остатъците на старата десница", пише още той и добавя, че има желание да остане сред мечтателите, а не сред претендиращите за лидерство на подобна организация. "Смятам собствената си скромна фъфлеща особа за част от това минало, от което предлагам начин най-после да излезем и да погледнем напред", пише още той. След това подава оставка, за да отвори път в собствената си организация за участие в един бъдещ обединителен проект.\nПо-рано днес оставка подаде председателят на СДС Емил Кабаиванов, както и лидерите на ДСБ Иван Костов и на "Движение България на гражданите" Меглена Кунева.\nmelchett 19:13, 13 май 13 / Неутрално\nNoname 19:15, 13 май 13 / Неутрално\nКога си бил десен, Дилов? Ти спокойно можеш да застанеш до ББ, Станишев и най вече до палячото Сидеров. Грижи ...\nРейтинг: 638 19:13, 13 май 13 Неутрално\nРейтинг: 1212 19:14, 13 май 13 Неутрално\nПрав е,но.....пак търсим "месия"....\nРейтинг: 607 19:15, 13 май 13 Неутрално\nКога си бил десен, Дилов? Ти спокойно можеш да застанеш до ББ, Станишев и най вече до палячото Сидеров. Грижи се за егото и нарцисима си и не се занимавай с политика!\nРейтинг: 5754 19:15, 13 май 13 Неутрално\nпалячото на политиката !\nРейтинг: 1441 19:16, 13 май 13 Неутрално\nДойде ли краят на СДС?\nИ не е ли време нещо ново да запълни космическия вакуум в дясното прстранство?\nРейтинг: 925 19:17, 13 май 13 Неутрално\nЗа няколко часа само оставки ...\nВ тази идиотски бедна територия, където болшинството хора едва оцеляват физически и то най вече с помощта на децата си от "онази тежка чужбина", имало и десни?! И то много!?! Нали и партията на агент Буда- много фалшиво копие на истинския индийски Бог и тя била дясна?!? Бог да пази България от такива , като този със сините очилца и другите "десни проекти"!\nРейтинг: 470 19:24, 13 май 13 Неутрално\n[quote#7:"Гражданин"]Бог да пази България от такива , като този със сините очилца и другите "десни проекти"![/quote]\nБог пази неговите Си - Православни, но не по име Християни, а за България, където се изповядва езичетво - кой да я пази!?\nРейтинг: 524 19:24, 13 май 13 Неутрално\nТоя палячо вместо да си направи самокритика, че сам активно участвуваше за агонията в дясно, тръгнал да прави прогнози за бъдещето. Да отива първо на логопед, да си гледа свинята в ТВ7 и да престане да си се вживява като десен съмишленик.\nРейтинг: 1428 19:25, 13 май 13 Неутрално\nЩом хората в Америка могат да работят на 2 работи, няма как да приемаме "страданието" на бедните в страната с най-пълни заведения след Гърция.\nРейтинг: 1206 19:25, 13 май 13 Неутрално\nТочно този пък няма нищо общо с десницата, а още по-малко с реформистките централноевропейски партии.\nБългарското СДС просто легитимира остатъците от комунистическата партия във властта, помагайки за правилното разпределяне на икономическата власт и предпазвайки ги от лустрация.\nРейтинг: 2106 19:26, 13 май 13 Любопитно\n"след като изчезнаха реформистките партии" - ТАМ се ОПРАВИХА, но кога в България е имало ПОДОБНИ партии?! Всички до една са все "проверени, наши" момчета и момичета. Къде са НОВИТЕ, истински, не само мечтаещи, а и правещи всичко за ХОРАТА, а не подвластни на една система, която изобщо не е ПРОМЕНЕНА в България?!? Една БГ система, която няма подобна по света...\nРейтинг: 488 19:34, 13 май 13 Неутрално\nНяма субсидии и заваляха оставки... ))\nРейтинг: 1327 19:37, 13 май 13 Разстроено\n[quote#5:"Депутат 241"]И не е ли време нещо ново да запълни космическия вакуум в дясното прстранство?[/quote]\nВ Малка Путинландия (България) не е предвидено от кукловодите втора вълна от десни партии. Свиквай с тази мисъл.\nРейтинг: 409 19:42, 13 май 13 Неутрално\nТози другар навремето беше в предаването "Ку-ку" от квотата на комсомола. А сега бил десен )).\nРейтинг: 409 19:58, 13 май 13 Неутрално\nТова жалко създание винаги насочва вниманието към дребния си физически дефект... За да отклони вниманието от огромния си морален дефицит... Гротеска...\nРейтинг: 696 20:03, 13 май 13 Неутрално\nЗа да се оправи дясното (като събирателно за ДСБ, СК, СДС и други) първо трябва да изчисти "твърдият електорат", който съсипа синята идея.\nРейтинг: 1441 20:14, 13 май 13 Неутрално\nАбе прав е фъфлещия...\n"Казвам това, с желание да остана сред мечтателите, а не сред претендиращите за лидерство на подобна организация."\nНе лоши идеи както е набелязал.\nНищо лошо да се опита.\nАз съм по-скоро за.\nДесните избиратели просто нямат представителство в НС, доминирано от креатури на ДС и БКП!\nА дано има катарзис и генезис...\nРейтинг: 468 20:16, 13 май 13 Неутрално\nАде стига лансиране на тоя морален упадък, никой не го е грижа какви ги върши Фъфлека, той представлява само себе си и никой друг, съмнявам се че и семейството му гласува за него. Това добре се видя на изборите.\nРейтинг: 1848 20:19, 13 май 13 Неутрално\nДилов да не фъфли остроумия, щото е една политическа цветарка\n20:31, 13 май 13\nРейтинг: 1848 20:35, 13 май 13 Неутрално\n[quote#13:"4itatel"]Няма субсидии и заваляха оставки...)) [/quote]\nАбе герберите к`во се мотате в чужди теми?\nАко нЕма оставки, що нЕма?\nЕ, нЕма угодия. Айде гледайте си там резултата и се черпете за победата\nРейтинг: 260 20:52, 13 май 13 Неутрално\n"Серия нови лица, като Дилов, Курумбашев и Трифонов вероятно биха могли да оглавят...\nМлади, семпли и неизхабени!"\nТочно така прецениха в ДКМС преди 24 години и ги взеха.\nРейтинг: 481 20:52, 13 май 13 Неутрално\nИ какво? - Ще излезе, че тези които се самонаричат "автентичното дясно" само това ги е крепяло - влизането в парламента.\nПолитика извън властта, когато не си край държавната софра, пък даже и като "опозиция", явно няма.\nНай-после стана това, което трябваше отдавна да стане.\nИ Костов си отиде, и разцепеното на хиляда парчета мини-СДС също. Може би щяха "заедно" да изкарат още един беметежен мандат като "десни". Но по-големият въпрос е не защо не влязоха в парламента, а защо се сринаха до такива позорни нива на доверие. Даже в София, където БСП никога не е печелила, от началото на фасадната ни демокрацийка -даже там СДС и сектата на Костов се сринаха катастрофално. Очевидно причините не са само икономически, очевидно имаше нещо гнило, дето само заслепените от вярата си не искаха да приемат за истина.\nШепата костовисти сега пригласят на Барековите излияния - на същия Бареков, дето до онзи ден бе мразен и оплюван от тях самите. Очевидно интереса клати феса и не е важна истината, а дали си от "нашите" или от "вашите"... Много удобни очила с променлив диоптър!\nРейтинг: 753 20:59, 13 май 13 Неутрално\nДобре се е изразил, а сините резултати наистина са срамни.\nРейтинг: 1848 21:02, 13 май 13 Неутрално\nТи със Сталин ли се черпиш в момента. Аре, че те чака отзад и взе да се дразни\nРейтинг: 733 21:05, 13 май 13 Неутрално\nИ ти ли бе брате????\nРейтинг: 657 21:22, 13 май 13 Неутрално\nЗа пръв път от 23 години насам комунистите имат 100%, разпределени между БСП, етническия им клонинг ДПС, националистическия им клонинг Атака и мутренския им филиал ГЕРБ. Тъга! Мъка! Отчаяние!\nРейтинг: 2079 21:33, 13 май 13 Неутрално\nАми двадесет и четири години си мааш гащите по политическия мегдан , чак сега измисли начин за излизане от миналото , с поглед устремен напред. И ако на тия / и след тия/ години си мечтаеш за илюзии , значи фъфленето на устата отразява фъфленето на мисълта . Така си мисля . И чудно - не фъфля ,бе ....\nРейтинг: 1097 21:37, 13 май 13 Неутрално\nтака се прави в цивилизованите държави. проваляш се на изборите, отиваш си от сцената...\nи е крайно време десните партии да се съберат в монолитен съюз, който да управлява България в следващи цели 4-годишни мандати и това да е съюз с модерна визия за модерна държава в ЕС.\nРейтинг: 1441 21:38, 13 май 13 Неутрално\nМай само Каракачанчето се инати и не подава оставка?\nА то едно от най-продажните,малко след Костаки!\nРейтинг: 1441 21:39, 13 май 13 Неутрално\nСя ако и Костаки заговори за обединение-ще повярвам в чудеса!\nРейтинг: 2079 21:40, 13 май 13 Неутрално\nНапротив - всички над 1 % ще папкат четири години като пеленаче бананова каша . След това - нов опит за манна небесна .\nРейтинг: 481 22:22, 13 май 13 Неутрално\nКогато разберете най-после, че "антикомунист" никак, ама никак не е равно на демократ, ще разберете защо във вашата приказка червения вълк изяжда синята шапчица.\nНо определено се забавлявам да чета и виждам безсилието ви, като сами се нахъсвахте, а и си вярвахте, че представлявате някакво дясно, каквото никога не сте били.\nДесни партии в България няма. Има от този като вашия сорт "антикомунисти", при които разликата им с въпросните комунисти, против които уж се борят, е само представката "анти". И нищо друго, ама нищо!...\nС 2.5% или с 4% пак сте еднакво смешни и не място, пропускате основния въпрос на който ще е хубаво да си отговорите: защо хората вече не се припознават във вас?????\nРейтинг: 1848 22:33, 13 май 13 Неутрално\n[quote#34:"Веселин Василев"]защо хората вече не се припознават във вас????? [/quote]\nЩото чипът е кофти. Това е обяснението и че има сталинисти